**NOTĂ DE FUNDAMENTARE**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Secțiunea 1: Titlul prezentului act normativ**  **Hotărâre a Guvernului pentru modificarea și completarea Hotărârii Guvernului nr. 52/2018 privind organizarea și funcționarea Ministerului Fondurilor Europene** | | | | | | | | | | |
| **Secțiunea a 2-a: Motivul emiterii actului normativ** | | | | | | | | | | |
| 1. Descrierea situației actuale | Ministerul Fondurilor Europene a fost înființat prin preluarea structurilor de specialitate și activităților din domeniul fondurilor europene de la Ministerul Dezvoltării Regionale, Administrației Publice și Fondurilor Europene prevăzute de actul normativ, a posturilor și personalului aferent acestora, a personalului încadrat la structurile suport, potrivit art. 12 alin. (1) din Ordonanța de urgență a Guvernului nr. 1/2018 pentru stabilirea unor masuri in domeniul administrației publice centrale și pentru modificarea și completarea unor acte normative, publicată în Monitorul Oficial nr. 12 din 5 ianuarie 2017, aprobată cu modificări și completări prin Legea nr. 129/2017, cu modificările și completările ulterioare, precum și a activității și personalului Organismului Intermediar pentru POCU din cadrul Ministerului Muncii și Justiției Sociale. Potrivit art. 4 din Hotărârea Guvernului nr. 52/2018 privind organizarea şi funcţionarea Ministerului Fondurilor Europene, cu modificările ulterioare;  - Ministerul Fondurilor Europene exercită funcţiile autorităţii de management şi îndeplineşte atribuţiile aferente acesteia, pentru: Programul operaţional sectorial „Creşterea competitivităţii economice“, Programul operaţional „Competitivitate“, Programul operaţional sectorial „Dezvoltarea resurselor umane“, Programul operaţional „Capital uman“, Programul operaţional „Ajutorarea persoanelor defavorizate“, Programul operaţional „Infrastructura mare“ 2014-2020, Programul operaţional sectorial „Transport“ 2007-2013, Programul operaţional sectorial „Mediu“ 2007-2013 şi Programul operaţional „Asistenţă tehnică“ 2007-2013 şi 2014-2020, Programul ISPA“.  - Ministerul Fondurilor Europene îndeplineşte funcţia de operator de program potrivit prevederilor anexei B la Memorandumul de înţelegere privind implementarea Mecanismului financiar norvegian 2009-2014 şi ale anexei B la Memorandumul de înţelegere privind implementarea Mecanismului financiar al Spaţiului Economic European 2009-2014.  - Ministerul Fondurilor Europene îndeplineşte funcţia de punct naţional de contact potrivit Memorandumului de înţelegere pentru implementarea Mecanismului financiar al Spaţiului Economic European 2004-2009, a Memorandumului de înţelegere pentru Programul de cooperare norvegian pentru creştere economică şi dezvoltare durabilă 2004-2009, potrivit Memorandumului de înţelegere privind implementarea Mecanismului financiar al Spaţiului Economic European 2009-2014 şi a Memorandumului de înţelegere privind implementarea Mecanismului financiar norvegian 2009-2014, precum şi a Memorandumului de înţelegere privind implementarea Mecanismului financiar al Spaţiului Economic European 2014-2021 şi a Memorandumului de înţelegere privind implementarea Mecanismului financiar norvegian 2014-2021 şi pentru programele de înfrăţire instituţională şi de asistenţă tehnică cu statele care beneficiază de finanţări nerambursabile din partea Uniunii Europene şi îndeplineşte atribuţiile aferente Punctului de contact pentru implementarea Convenţiei privind drepturile persoanelor cu dizabilităţi.  - Ministerul Fondurilor Europene îndeplineşte funcţia de autoritate administrativă de înfrăţire instituţională, responsabilă cu managementul administrativ şi financiar al proiectelor de înfrăţire instituţională în care România are rol de donator de asistenţă tehnică.  - Ministerul Fondurilor Europene îndeplineşte funcţia de autoritate de plată pentru Programul de cooperare elveţiano-român şi organism intermediar pentru aria de concentrare tematica 6 şi pentru asistenţa prin intermediul Facilităţii de pregătire a Proiectului pentru Programul de cooperare elveţiano-român.  - Ministerul Fondurilor Europene îndeplineşte funcţia de autoritate delegată în vederea gestionării asistenţei financiare nerambursabile acordate României prin Fondul frontierelor externe şi Fondul pentru Securitate Internă 2014-2020.  - Ministerul Fondurilor Europene îndeplineşte funcţia de autoritate de contractare şi plată în vederea gestionării asistenţei financiare nerambursabile acordate României prin Facilitatea Schengen.  - În cadrul Ministerului Fondurilor Europene îşi desfăşoară activitatea agenţiile de implementare pentru programele PHARE şi Facilitatea de tranziţie conform memorandumurilor de finanţare.  - Ministerul Fondurilor Europene îndeplineşte atribuţia de organism intermediar pentru implementarea unor programe finanţate din instrumente structurale 2007-2013 si fonduri europene structurale şi de investiţii 2014-2020, pe care le gestionează potrivit alin. (1), prin unităţile din subordine.  - Ministerul Fondurilor Europene îndeplineşte atribuţia de punct naţional de contact pentru romi responsabil cu monitorizarea şi evaluarea implementării Strategiei Guvernului României de incluziune a cetăţenilor români aparţinând minorităţii rome pentru perioada 2015-2020, aprobată prin Hotărârea Guvernului nr. 18/2015, cu modificările ulterioare.  Potrivit art. 15 alin. (1) din Hotărârea Guvernului nr. 52/2018, cu modificările ulterioare, ministrul fondurilor europene este ajutat în activitatea sa de 4 secretari de stat numiţi şi eliberaţi din funcţie prin decizii ale prim-ministrului, precum şi de secretarul general şi de 2 secretari generali adjuncţi, numiţi în condiţiile legii.  Conform art. 17 din Hotărârea Guvernului nr. 52/2018, cu modificările ulterioare, Ministerul Fondurilor Europene are în dotare, pentru activităţi specifice desfăşurate, un număr de 50 autoturisme. | | | | | | | |
| 2. Schimbări preconizate | Conform Hotărârii Parlamentului României nr. 22/2019 pentru acordarea încrederii Guvernului, publicată în Monitorul Oficial al României, Partea I, nr. 888 din 4 noiembrie 2019, pentru punerea în aplicare a Programului de guvernare este necesară stabilirea măsurilor care să permită îndeplinirea activității Guvernului și a ministerelor, precum și creșterea capacității administrației publice centrale de a implementa politici publice eficiente în mod coordonat și transparent.  Printre obiectivele și măsurile care țintesc eficientizarea activității Guvernului și a administrației publice se regăsește creșterea capacității administrației publice centrale de a îmbunătăți continuu procesele și standardele de calitate, pentru a înlesni furnizarea de servicii publice de calitate, accesibile, conform nevoilor cetățenilor.  De asemenea, un obiectiv major constant al Guvernului României îl constituie îndeplinirea obligațiilor care decurg din prevederile Tratatului de aderare a României la UE, ale celorlalte angajamente ce derivă din calitatea de stat membru, precum și din strategiile și programele naționale adoptate în contextul politicilor UE.  În acest sens, prin prezentul proiect de hotărâre, au fost introduse prevederi referitoare la participarea MFE la procesul de elaborare a politicilor şi actelor normative europene în domeniile sale de competenţă, inclusiv în ceea ce privește transpunerea și/sau crearea cadrului juridic de aplicare directă a actelor juridice obligatorii ale Uniunii, implementarea şi monitorizarea aplicării acestora.  Au fost introduse şi dispoziţii cu privire la încheierea de tratate internaționale la nivel departamental, inițierea demersurilor necesare încheierii tratatelor la nivel de stat sau de guvern în domeniile de responsabilitate şi încheierea documentelor de cooperare internațională cu autorități sau organizații internaționale.  De asemenea Comisia Europeană a emis reglementări comune pentru șapte fonduri cu gestiune partajată pentru a reduce fragmentarea utilizării resurselor financiare puse la dispoziția statelor membre din bugetul Uniunii Europene. Totodată, propunerea de regulament comun vizează îmbunătățirea coordonării și armonizării implementării fondurilor care furnizează contribuții în temeiul politicii de coeziune, și anume Fondul european de dezvoltare regională (FEDR), Fondul social european (FSE) și Fondul de coeziune, cu fondul pentru sectorul maritim și al pescuitului, respectiv Fondul european pentru pescuit și afaceri maritime (FEPAM).  În conformitate cu principiul și normele gestiunii partajate, statele membre au responsabilitatea principală pentru managementul și controlul asistenţei financiare nerambursabile din partea Uniunii, iar pachetul legislativ promovat în acest sens pentru implementarea fondurilor europene 2021-2027 aflate în gestiune partajată, cuprinde o serie de reglementări care impun statelor membre acțiuni de ordin administrativ şi organizatoric privind stabilirea cadrului instituțional, sarcinile și responsabilitățile diferitelor organisme din cadrul sistemului de management și control aferent acestor fonduri.  Având în vedere calitatea Ministerului Fondurilor Europene de instituție publică centrală responsabilă pentru coordonarea asistenței financiare nerambursabile acordate României de Uniunea Europeană pentru perioada de programare financiară 2021-2027, elaborării Strategiei naționale privind investițiile naționale sprijinite prin fonduri europene și a documentelor naționale de programare a fondurilor europene 2021-2027, prin prezentul proiect de act normativ se are in vedere crearea unei structuri organizatorice  care sa asigure tranzitia de la perioada de programare financiara 2014-2020 către viitoarea perioada de programare 2021-2027, precum şi pentru a asigura o continuitate a finanțărilor din bugetul Uniunii Europene.  Totodată prin prezentul proiect se intenționează îmbunătățirea sistemului de management și control al fondurilor europene aferente politicii de coeziune din perioada de programare 2014-2020, precum și pentru simplificarea anumitor aspecte pentru a veni în sprijinul beneficiarilor acestei politici, astfel încât să fie asigurate premisele unei utilizări eficiente şi eficace a fondurilor europene.  Învederăm că anul 2020 este un an de o importanță majoră pentru România, în care se impune realizarea unei reforme profunde și o eficientizare practică a sistemului de management al fondurilor europene, având în vedere cele trei mari obiective ce trebuiesc atinse și anume: închiderea programelor aferente perioadei de programare 2007-2013, gestionarea programelor aferente perioadei de programare 2014-2020 în vederea creșterii absorbției fondurilor europene, precum și coordonarea procesului de pregătire a următoarei perioadei de programare 2021-2027. Pentru ca această performanță să fie posibilă, este necesară continuarea procesului de întărire a capacității de administrare a fondurilor europene prin reorganizarea instituțională a structurilor Ministerului Fondurilor Europene, după cum urmează:  - diminuarea numărului de secretari de stat, respectiv de la 4 la 3 posturi  -înființarea unei structuri care va funcționa la nivel de compartiment în directa coordonare a ministrului fondurilor europene sub denumirea „prelucrare date cu caracter personal”, care să respecte cerințele Regulamentului nr. 679/2016 pentru protecția persoanelor cu privire la prelucrarea datelor cu caracter personal și libera circulație a acestor date;  - înființarea Direcției Generale Informare, Transparentizare și Dialog Social cu rol în coordonarea diseminarea și monitorizarea informărilor publice realizate referitoare la gestionarea și utilizarea fondurilor europene structurale şi de investiţii (Fondul european de dezvoltare regională, Fondul social european și Fondul Social European+, Fondul de coeziune, Fondul european agricol pentru dezvoltare rurală şi Fondul european pentru pescuit şi afaceri maritime, precum şi de stabilire a unor dispoziţii generale privind Fondul european de dezvoltare regională, Fondul social european, Fondul de coeziune şi Fondul european pentru pescuit şi afaceri maritime), Fondului European pentru Ajutorarea Persoanelor Defavorizate 2014-2020 (FEAD), Fondul European pentru Tranziție Echitabilă, fondurile alocate prin Mecanismul pentru Interconectarea Europei, Facilitatea de Reziliență și Recuperare, REACT-EU,  mecanismele financiare ale Spaţiului Economic European şi Norvegian, prin Programul de Cooperare Elvețiano-Român respectiv gestionarea Facilității de Tranziție 2007, Frontierelor Externe, Fondul Facilitatea Schengen, Fondul de Securitate Internă 2014-2020, programele de înfrățire instituțională și asistență tehnică, și a fondurilor de preaderare PHARE, ISPA. Structura asigură informarea privind programele comunitare și măsurile comunicate în domeniul fondurilor europene de către structurile Uniunii Europene către beneficiari și publicul larg.  Totodată structura are rol de coordonare, administrare și dezvoltare a instrumentelor de informare (online și offline, pagini web, rețea social media, aplicații digitale, help desk, registratură, puncte / centre de informare etc.), precum și asigurarea mecanismelor de comunicare internă între structurile din cadrul ministerului și celor din subordinea acestuia. Direcția Generală Informare, Transparentizare și Dialog Social va iniția, întreține și gestiona cadrul partenerial și de comunicare cu structurile societății civile, patronate, sindicate și mass-media, în conformitate cu strategia de comunicare a Ministerului Fondurilor Europene, fiind implicată în activitățile de consultare publică în procesul de construcție a Programelor Operaționale și ulterior în Comitetele de Monitorizare. Structura va contribui la creșterea gradului de transparentizare și informare a beneficiarilor privind activitatea și gestionarea fondurilor europene de către Autoritățile de Management și Organismele Intermediare. Direcția Generală Informare, Transparentizare și Dialog Social întreprinde analize și evaluări ale impactului socio-economic al fondurilor europene în societate și economie și va pune la dispoziție publicului larg, mass-media, partenerilor sociali, beneficiari și potențiali beneficiari rezultatele acestora. Structura asigură coordonarea informării și comunicării informațiilor publice prin intermediul Strategiei de Informare, Transparentizare și Dialog Social privind Impactul și Rolul Fondurilor Europene în România, pe care o elaborează și gestionează. Această structură va integra personalul din cadrul Direcției de Comunicare.   * înființarea Direcției planificare strategică, simplificare, debirocratizare în cadrul Direcției generale programare și coordonare sistem. Înființarea Direcției planificare strategică, simplificare, debirocratizare va avea rol în: * ***Coordonare și monitorizare asistenta IFI***, respectiv: asigurare interfață cu IFI uri și beneficiari, monitorizarea negocierii acordurilor de asistență IFI, monitorizare implementare acorduri * ***Elaborare Roadmap capacitate administrativă*** (anexa a Acordului de Parteneriat 2021-2027), respectiv: coordonare GL pe domenii, în colaborare cu SGG și SRSS, Elaborare document consolidat, anexa a AP, Monitorizarea implementării masurilor propuse, Evaluarea rezultatelor produse, Actualizare plan de acțiuni pe toată perioada de implementare 2021-2027, Raportarea către CE privind stadiul implementarii * ***Coordonarea CEF***, respectiv: asigurarea participării în GL și comitetele sectoriale (Transport, Energie, Telecom), avizarea formularelor pentru depunerea aplicatiilor (acord SM), avizarea formularelor de buget pentru asigurarea fondurilor necesare efectuarii transferurilor, verificarea și procesare transferuri către beneficiari, asigură interfața cu INEA, furnizare elemente de mandat pe marginea propunerilor de regulamente incidente * ***Roadmap simplificare***, respectiv: coordonare GL simplificare, asigurarea dialogului cu CE, monitorizarea implementarii planului de acțiuni * ***Debirocratizare***, respectiv: asigurarea interfaței de comunicare între beneficiari și AM-uri pentru identificarea poverilor administrative, monitorizare permanenta a legislatiei nationale în domeniu în vederea promovarii modificărilor necesare debirocratizării,  elaborare propuneri în consecință * ***Costuri simplificate***, respectiv: monitorizare propuneri CE, participare GL la nivel European, coordonare metodologica a AM-urilor, contribuție la elaborarea OP privind instituirea costurilor simplificate   - înființarea Direcției generale mecanisme de reziliență, redresare economică și instrumente financiare cu rol în:   * coordonarea elaborarii PNRR * coordonare negocieri cu CE * colaborare cu instituțiile de linie * monitorizarea investițiilor și reformelor aferente Facilității de redresare și reziliență * coordonarea creării și gestionării cadrului și mecanismelor instituționale (de programare, monitorizare tehnică, financiară) de accesare de către unitățile de implementare (ministere, autorități publice locale, alte entități legal constituite și care respectă prevederile regulamentului ce va fi aprobat la nivelul UE, precum și legislației naționale) a formelor de sprijin: granturi și/sau credite * mentine dialogul cu MAE în contextul elaborarii Programului Național de Reformă 2021, la care PNRR va fi anexă * raportarea progreselor realizate în implementarea PNRR  în contextul Semestrului European * colaborare cu DGPCS pentru demarcarea interventiilor ce vor fi finanțate din PNRR și PO 2021-2027 * monitorizare și participare la GL privind sinergiile și complementaritatile * interfața cu RPRO pentru Facilitatea de redresare și reziliență * coordonare metodologică a AM-urilor in ceea ce priveste utilizare instrumentelor financiare in PO 2021-2027 * coordonare grupuri de lucru instrumente financiare * coordonare realizare evaluari ex-ante * monitorizare implementare instrumente financiare * realizare analize / propuneri implementare * asigurare interfata cu FEI, ARB, alte instituții financiare * asigurare reprezentare RO în diversele formațiuni de lucru la nivel UE și national   - suplimentarea numărului de posturi aferente Ministerului Fondurilor Europene cu 28 posturi, respectiv de la 1377 la 1405 posturi aparat propriu și unități subordonate (exclusiv demnitarii și cabinetele acestora). Cele 28 posturi vor fi alocate pentru crearea Direcției generale mecanisme de reziliență, redresare economică și instrumente financiare.  - transformarea Serviciului implementare POAD (SIPOAD) în Direcția implementare POAD se impune luând în considerare volumul substanțial de muncă, diversitatea și complexitatea acțiunilor desfășurate la nivelul SIPOAD, în vederea asigurării condițiilor optime de gestionare, la nivelul structurii de specialitate, în cadrul axelor prioritare delegate, cu respectarea principiilor managementului eficient, transparenței, parteneriatului și în conformitate cu legislația națională și comunitară și ținând cont totodată de segregarea funcțiilor de implementare tehnica a programului și a celei de management financiar.  Activitățile SIPOAD vizează contractarea, implementarea tehnică, efectuarea inspecțiilor în teritoriu, plata contractorilor pentru furnizarea de pachete cu ajutoare (alimente și igienă), precum și rambursarea cheltuielilor aferente celor 5 contracte aflate in derulare, pe raza a 3228 de unități administrativ-teritoriale din cele 41 de județe și municipiul București. Totodată, se pregăteste cadrul legislativ pentru a putea implementa și alte operațiuni în cadrul POAD, cum ar fi mese calde pentru vârstnici, trusouri pentru bebeluși, articole de îmbrăcăminte pentru persoane fără adăpost, rechizite școlare etc..  - posturile vacante din cadrul Ministerului Fondurilor Europene vor fi repartizate structurilor de specialitate ținând cont de modificările preconizate.  Menționăm că personalului din cadrul structurilor reorganizate i se vor aplica prevederile art.518, ale art. 519 și ale art.562 din OUG nr.57/2019, cu modificările și completările ulterioare.  Având în vedere schimbările preconizate în modificarea structurii organizatorice a Ministerului Fondurilor Europene, se impune modificarea anexei nr. 1 la Hotărârea Guvernului nr. 52/2018, în sensul restabilirii numărului de funcții de demnitate publică din cadrul ministerului și reașezării structurilor în raporturi de subordonare/coordonare eficiente.  Astfel, se are în vedere eficientizarea activității și redistribuirea unor atribuții între funcțiile de conducere, în concordanță cu obiectivul de întărire a capacității instituționale a structurilor din administrația publică centrală, precum și cu principiile care stau la baza exercitării funcției publice, respectiv principiul subordonării ierarhice, performanței, eficienței și eficacității, imparțialității, obiectivității si responsabilității.  Totodată, se urmărește astfel asigurarea legăturii operative dintre ministru și conducătorii tuturor compartimentelor din minister și unitățile subordonate, precum și legătura cu celelalte autorități și organe ale administrației publice.  Autoritățile de management din cadrul ministerului sunt responsabile de reperformarea a 50% din verificările de management realizate la nivelul organismelor intermediare, ceea ce înseamnă că personalul structurii trebuie să efectueze numeroase misiuni în locurile de implementare a proiectelor (de exemplu, la nivelul proiectului major RoNet trebuie verificate peste 600 de locuri de implementare).  Ținând cont de faptul că Ministerul Fondurilor Europene este autoritate de management pentru Programul operațional sectorial „Creșterea competitivității economice“, Programul operațional „Competitivitate“, Programul operațional sectorial „Dezvoltarea resurselor umane“, Programul operațional „Capital uman“, Programul operațional „Ajutorarea persoanelor defavorizate“, Programul operațional „Infrastructura mare“ 2014-2020, Programul operațional sectorial „Transport“ 2007-2013, Programul operațional sectorial „Mediu“ 2007-2013 şi Programul operațional „Asistență tehnică“ 2007-2013 şi 2014-2020, Programul ISPA“, pentru îndeplinirea atribuțiilor ce decurg din aceasta și pentru implementarea operațiunilor necesare, conform prevederilor art. 123 din [Regulamentul (UE) nr. 1.303/2013](https://www.legisplus.ro/Intralegis6/oficiale/afis.php?f=216939&datavig=2019-11-25&datav=2019-11-25&dataact=&showLM=&modBefore=) al Parlamentului European şi al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală şi Fondul european pentru pescuit şi afaceri maritime, precum şi de stabilire a unor dispoziții generale privind Fondul european de dezvoltare regională, Fondul social european, Fondul de coeziune şi Fondul european pentru pescuit şi afaceri maritime şi de abrogare a [Regulamentului (CE) nr. 1.083/2006](https://www.legisplus.ro/Intralegis6/oficiale/afis.php?f=216939&datavig=2019-11-25&datav=2019-11-25&dataact=&showLM=&modBefore=) al Consiliului, personalul implicat trebuie să efectueze deplasări frecvente în vederea monitorizării evoluției fiecărui program operațional.  Necesitatea realizării misiunilor de control ca urmare a sesizărilor formulate, a vizitelor la fața locului pentru proiectele aflate în perioada de durabilitate implică numeroase deplasări în interes de serviciu, deplasări care la acest moment se realizează în principal cu mijloace de transport public aeriene și terestre ceea ce implică costuri de transport din resurse proprii pentru funcționarii angrenați în misiunile la fața locului.  Luând în considerare cele mai sus menționate, ținând cont și de faptul că desfășurarea activității Ministerului Fondurilor Europene implică deplasarea frecventă a personalului pentru desfășurarea activităților specifice ministerului, necesitatea asigurării condițiilor necesare pentru coordonarea tuturor structurilor ministerului, precum și asigurarea unei legături active cu celelalte instituții și autorități centrale, se propune suplimentarea cu 20 autoturisme a numărului alocat ministerului. | | | | | | | |
| iv3.Alte informaţii | Nu au fost identificate. | | | | | | | |
| **Secțiunea a 3-a: Impactul socio-economic al prezentului act normativ** | | | | | | | | | | |
| 1. Impactul macroeconomic | Prezentul act normativ nu se referă la acest subiect. | | | | | | | |
| 1.1 Impactul asupra mediului concurenţial si domeniul ajutoarelor de stat. | Prezentul act normativ nu se referă la acest subiect. | | | | | | | |
| 2.Impactul asupra mediului de afaceri | Prezentul act normativ nu se referă la acest subiect. | | | | | | | |
| 21. Impactul asupra sarcinilor administrative | Prezentul act normativ nu se referă la acest subiect. | | | | | | | |
| 22.Impactul asupra întreprinderilor mici și mijlocii | Prezentul act normativ nu se referă la acest subiect. | | | | | | | |
| 3. Impactul social | Prezentul act normativ nu se referă la acest subiect. | | | | | | | |
| 4.Impactul asupra mediului | Prezentul act normativ nu se referă la acest subiect. | | | | | | | |
| 5. Alte informaţii | Nu au fost identificate. | | | | | | | |
| **Secțiunea a 4-a: Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)** | | | | | | | | | | |
| - mii lei - | | | | | | | | | | |
| Indicatori | | Anul curent | Următorii 4 ani | | | | Media pe 5 ani | | | |
| 1 | | 2 | 3 | 4 | 5 | 6 | | 7 | |
| 1. Modificări ale veniturilor bugetare,  plus/minus, din care:  a) buget de stat, din acesta:  (i) impozit pe profit  (ii) impozit pe venit  b) bugete locale:  (i) impozit pe profit  c) bugetul asigurărilor sociale de stat:  (i) contribuţii de asigurări | | Prezentul act normativ nu se referă la acest subiect. | | | | | | | | |
| 2.Modificări ale cheltuielilor bugetare,  plus/minus, din care:  a) buget de stat, din acesta:  (i) cheltuieli de personal  (ii) bunuri si servicii  b) bugete locale:  (i) cheltuieli de personal  (ii) bunuri şi servicii  c) bugetul asigurărilor sociale de stat:  (i) cheltuieli de personal  (ii) bunuri si servicii | | Prezentul act normativ nu se referă la acest subiect. | | | | | | | | |
| 3.Impact financiar, plus/minus, din care:  a) bugetul de stat  b) bugete locale | | Prezentul act normativ nu se referă la acest subiect. | | | | | | | | |
| 4.Propuneri pentru acoperirea creşterii  cheltuielilor bugetare | | Prezentul act normativ nu se referă la acest subiect. | | | | | | | | |
| 5.Propuneri pentru a compensa reducerea  veniturilor bugetare. | | Prezentul act normativ nu se referă la acest subiect. | | | | | | | | |
| 6.Calcule detaliate privind fundamentarea  modificărilor cheltuielilor bugetare | | Prezentul act normativ nu se referă la acest subiect. | | | | | | | | |
| 7.Alte informaţii | | Promovarea prezentului proiect de act normativ nu generează impact financiar negativ. Totodată, precizăm că salariile personalului Ministerului Fondurilor Europene implicat în coordonarea, gestionarea și controlul FESI sunt eligibile din FESI, fiind rambursate de Comisia Europeană în cadrul unor proiecte finanțate din POAT și POCU și, astfel, fiind degrevat bugetul instituției. | | | | | | | | |
| **Secțiunea a 5-a: Efectele prezentului act normativ asupra legislației în vigoare** | | | | | | | | | | |
| 1.Măsuri normative necesare pentru aplicarea prevederilor proiectului de act normativ.   1. acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;   b) acte normative ce urmează a fi elaborate în vederea implementării noilor dispoziţii. | | | Prezentul act normativ nu se referă la acest subiect. | | | | | | | |
| 11 Compatibilitatea proiectului de act normativ cu legislația în domeniul achizițiilor publice | | | Prezentul act normativ nu se referă la acest subiect. | | | | | | | |
| 2.Conformitatea proiectului de act normativ cu legislaţia comunitară în cazul proiectelor ce transpun prevederi comunitare. | | | Prezentul act normativ nu se referă la acest subiect . | | | | | | | |
| 3.Măsuri normative necesare aplicării directe a actelor normative comunitare. | | | Prezentul act normativ nu se referă la acest subiect. | | | | | | | |
| 4.Hotărâri ale Curţii de Justiţie a Uniunii Europene | | | Prezentul act normativ nu se referă la acest subiect. | | | | | | | |
| 5.Alte acte normative şi/sau documente internaţionale din care decurg angajamente, făcându-se referire la un anume acord, o anume rezoluţie sau recomandare internaţională ori la alt document al unei organizaţii internaţionale. | | | Prezentul act normativ nu se referă la acest subiect. | | | | | | | |
| 6. Alte informaţii | | | Nu au fost identificate. | | | | | | | |
| **Secțiunea a 6-a: Consultările efectuate în vederea elaborării prezentului act normativ** | | | | | | | | | | |
| 1.Informaţii privind procesul de consultare cu organizaţii neguvernamentale, institute de cercetare şi alte organisme implicate | | | Prezentul act normativ nu se referă la acest subiect | | | | | | | |
| 2.Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | | | Prezentul act normativ nu se referă la acest subiect. | | | | | | | |
| 3.Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | | | Prezentul act normativ nu se referă la acest subiect. | | | | | | | |
| 4.Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | | | Prezentul act normativ nu se referă la acest subiect. | | | | | | | |
| 5.Informaţii privind avizarea de către  a)Consiliul Legislativ  b)Consiliul Suprem de Apărare a Ţării  c)Consiliul Economic şi Social  d)Consiliul Concurenţei  e)Curtea de Conturi | | | Prezentul proiect de act normativ a fost avizat de către Consiliul Legislativ. | | | | | | | |
| 6. Alte informaţii | | | Nu au fost identificate | | | | | | | |
| **Secţiunea a 7-a: Activităţi de informare publică privind elaborarea şi implementarea prezentului act normativ** | | | | | | | | | | |
| 1.Informarea societăţii civile cu privire la necesitatea elaborării proiectului de act normativ | | | Proiectul de act normativ a fost afișat pe site-ul Ministerului Fondurilor Europene în data de 9 iulie 2020, la elaborarea acestuia fiind îndeplinită procedura stabilită prin Legea nr. 52/2003 privind transparența decizională în administrația publică, republicată**.** | | | | | | | |
| 2.Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | | | Prezentul act normativ nu se referă la acest subiect. | | | | | | | |
| 3. Alte informaţii | | | Nu au fost identificate. | | | | | | | |
| **Secțiunea a 8-a: Măsuri de implementare** | | | | | | | | | | |
| 1. Măsurile de punere în aplicare a proiectului de act normativ de către autorităţile administraţiei publice centrale  şi/sau locale – înfiinţarea unor noi organisme sau extinderea competenţelor instituţiilor existente | | | Actul normativ nu se referă la acest subiect. | | | | | | | |
| 2. Alte informaţii | | | Nu au fost identificate. | | | | | | | |

Faţă de cele prezentate, a fost elaborat prezentul proiect de **Hotărâre a Guvernului pentru modificarea și completarea Hotărârii Guvernului nr. 52/2018 privind organizarea şi funcționarea Ministerului Fondurilor Europene**, care, în forma prezentată, a fost avizat de ministerele interesate şi pe care îl supunem adoptării.

**MINISTRUL FONDURILOR EUROPENE**

**Ioan Marcel BOLOȘ**

**Avizăm favorabil:**

|  |  |
| --- | --- |
| **PREȘEDINTELE**  **AGENȚIEI NAȚIONALE A FUNCȚIONARILOR PUBLICI**  **Ciprian CIUCU** | **MINISTRUL MUNCII ȘI PROTECȚIEI SOCIALE**  **Victoria Violeta ALEXANDRU** |
| **MINISTRUL FINANȚELOR PUBLICE**  **Vasile – Florin CÎȚU** | **MINISTRUL AFACERILOR EXTERNE**  **Bogdan Lucian AURESCU**  **MINISTRUL JUSTIŢIEI**  **Marian Cătălin PREDOIU** |